b'\n_START_ARTICLE_\nHudi\xc4\x8dev bor\xc5\xa1t\n_START_PARAGRAPH_\nHudi\xc4\x8dev bor\xc5\xa1t je zavarovan gozd, ki se nahaja na 1328 m nadmorske vi\xc5\xa1ine, na pobo\xc4\x8dju Zaplate. Je sekundarni pragozd z zanimivim rastjem. Na zgornjem gozdnem robu so drevesa upognjena, saj se pozimi zaradi strmega travnatega pobo\xc4\x8dja spro\xc5\xbeajo \xc5\xa1tevilni sne\xc5\xbeni plazovi, ki jih drevje prestreza. Na njegovem spodnjem robu se nahaja vodni izvir._NEWLINE_Nedale\xc4\x8d stran stoji leta 2009 obnovljena lovska ko\xc4\x8da. Mimo obeh vodi markirana pe\xc5\xa1pot. Z nje je lep razgled na pobo\xc4\x8dja Krvavca, na Sor\xc5\xa1ko polje, \xc5\xa0kofjelo\xc5\xa1ko hribovje in Julijske Alpe.\n_START_SECTION_\nLegenda\n_START_PARAGRAPH_\nLjudsko izro\xc4\x8dilo pravi, da je gozd nastal tedaj, ko ga je hudi\xc4\x8d odlo\xc5\xbeil s hrbta, ko je v bli\xc5\xbenjem Sv. Jakobu zazvonilo.\n_START_SECTION_\nDostop\n_START_PARAGRAPH_\nNajslikovitej\xc5\xa1i dostop do bor\xc5\xa1ta je po kro\xc5\xbeni poti Ma\xc4\x8de - Kali\xc5\xa1\xc4\x8de - Hudi\xc4\x8dev bor\xc5\xa1t - Javorov vrh - Poto\xc5\xa1ka gora - Sv. Jakob - Poto\xc4\x8de - Nova vas - Ma\xc4\x8de.'